O‘ZBEKISTON RESPUBLIKASI PREZIDENTINING BA’ZI FARMONLARIGA O‘ZGARTIShLAR KIRITISh TO‘G‘RISIDA

“O‘zbekiston Respublikasining ayrim qonun hujjatlariga o‘zgartishlar va qo‘shimchalar kiritish to‘g‘risida” O‘zbekiston Respublikasining 2004-yil 30-apreldagi Qonuniga muvofiq:
 O‘zbekiston Respublikasi Prezidentining quyidagi farmonlariga o‘zgartishlar kiritilsin:
 1. “O‘zbekiston Respublikasida pasport tizimini takomillashtirish to‘g‘risida” O‘zbekiston Respublikasi Prezidentining 1999-yil 26-fevraldagi PF–2240-son Farmoniga:
 4-banddagi “Davlat chegaralarini himoya qilish qo‘mitasi raisi” degan so‘zlar chiqarib tashlansin;
 Farmon 1-ilovasi 34-bandining o‘ninchi xatboshidagi “Davlat chegaralarini himoya qilish qo‘mitasining, ichki qo‘shinlar” hamda “praporshchiklari, michmanlari va” so‘zlari chiqarib tashlansin, “muddatga qo‘shimcha xizmat qilayotgan” degan so‘zlar esa “kontrakt bo‘yicha xizmat qilayotgan” so‘zlari bilan almashtirilsin;
 Farmon 1-ilovasi 34-bandining o‘n ikkinchi xatboshidagi “praporshchiklar, michmanlar” va “Davlat chegaralarini himoya qilish qo‘mitasi” so‘zlari chiqarib tashlansin.
 2. “Respublika davlat boshqaruvi organlari tizimini takomillashtirish to‘g‘risida” O‘zbekiston Respublikasi Prezidentining 2003-yil 9-dekabrdagi PF-3358-son Farmoni ilovasiga;
 II bo‘limdagi 6-band chiqarib tashlansin;
 7 — 11-bandlar tegishli ravishda 6 — 10-bandlar deb hisoblansin.